

**Ministerul Mediului, Apelor și Pădurilor**

** Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD** |

**DECIZIA ETAPEI DE ÎNCADRARE**

**Proiect 20.01.2020**

Ca urmare a solicitării de emitere a acordului de mediu adresată de **PRIMĂRIA BECLEAN,** cu sediul în orașul Beclean, str. Trandafirilor, nr. 2, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 6887/28.05.2019*, ultima completare la nr. 534/17.01.2020*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.01.2020, **că proiectul: "*Reabilitare și modernizare drumuri în orașul Beclean*",** propus a fi amplasat în orașul Beclean, domeniul public, intravilan, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*- proiectul intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la* punctul 10, *lit. e): “construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” şi în Anexa 2 la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*

*- proiectul propus nu intră sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-08#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08)*, cu modificările și completările ulterioare;*

*- proiectul propus intră sub incidența prevederilor*[*art.48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei orașului Beclean, la sediul titularului, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

**1. Caracteristicile proiectului:**

**Mărimea proiectului:**

1. ***dimensiunea și concepția întregului proiect*** :

*Obiectivul proiectului este realizarea și modernizarea unor străzi situate în orașul Beclean, județul Bistrița-Năsăud.*

*- lungimea totală a străzilor este de 11.685,00 m cu lățimea platformei cuprinsă între 3,25 și 7,00 m, suprafața totală ce urmează a fi ocupată definitiv de drum și lucrările adiacente este de aproximativ 75000 mp;*

*- străzile care fac obiectul acestui proiect sunt: în orașul Beclean: str. Dealul Păcii 596 m, str. 1 Mai- 233 m, str. Closca- 508 m, str. Crisan 261 m, Str. Liliacului – 166 m, str. George Cosbuc Tronson 1- 380 mm, str. George Cosbuc Tronson 2 - 97 m, str. Bobalna 351 m, str. Bela Bartok 125 m, str. Nicolae Iorga 50 m, str. Octavian Goga 500 m, str. Aleea Teilor-170 m, str. Toamnei 242 m, în localitatea Coldău: str. Coldau Secundară 1 288 m, str. Coldau Secundară 2 - 110 m, str. Coldau Secundară 3 -255m, str. Coldau Secundară 4-443 m, str. Coldau 1486 m, str. Valea Coldăului 573 m, str. Coldău 9 – 407 m, în localitatea Figa: str. Figa 2-279 m, str. Figa 3 557 m, str. Figa 4 73 m, Drum Comunal Rusu de Jos Figa 3580 m;*

*- ca elemente geometrice se vor proiecta: platforma 3.25-7.00 m, parte carosabila 2.75 – 6,00 m, acostamente 0,50 și 0,25 m pe ambele părti sau pe o singură parte a străzii. Pe unele străzi acostamentele se vor consolida având același sistem rutier ca și partea carosabilă. Se vor realiza: șanturi de beton, canal betonat, rigole triunghiulare din beton și rigole carosabile. Se vor realiza borduri prefabricate din beton C20/25 de-o parte și de alta a părții carosabile pe următoarele strazi: str. George Coșbuc- tronson 1 și pe str. George Coșbuc- tronson 2 din orașul Beclean.*

*- structura rutieră : pe străzile: str. Dealul Păcii, str. 1 Mai , str. Closca ( între km 0+320 – 0+508 ), Strada Bobalna 2, Octavian Goga ( între km 0+000 – 0+120 ), str. Bela Bartok, strada George Coșbuc Tronson 1( între km 0+050 – 0+380 ), str. George Coșbuc Tronson 2, str. Coldau 1,str. Coldau 2, str. Coldau 3, str. Coldau 4, str. Valea Coldaului, strada Coldau 9, DC Rusu de jos – Figa, str. Figa 2, str. Figa 3 si str. Figa 4 sistemul rutier este următorul:*

* *Strat de uzură din BA16 - 4 cm*
* *Strat de legatură din BAD22,4 - 5 cm*
* *Strat de bază din piatra spartă - 15 cm*
* *Strat de fundație din balast - 25 cm*
* *Strat de formă din refuz de ciur - 20 cm*

*Pe Strada Toamnei, se va păstra pietruirea existenta și se vor executa casete de-o parte și de alta a platformei existente având următoarea structură rutieră:*

* *Strat de uzură din BA16 - 4 cm*
* *Strat de legatură din BAD22,4 - 5 cm*
* *Strat de bază din piatra sparta - 15 cm*
* *Strat de fundație din balast - 25 cm*
* *Strat de forma din refuz de ciur - 20 cm*

*Strada Aleea are următoarea structură rutieră:*

* *Strat de uzură din BA16 - 4 cm*
* *Strat de legatură din BAD22,4 - 5 cm*
* *Strat de bază din piatră spartă - 15 cm*
* *Strat de fundație din balast - 25 cm*
* *Pietruire existentă - 20 cm*

*Străzile : str. Cloșca ( între km 0+000 – 0+320 ), str. Crișan, str. Liliacului,str. Octavian Goga (între km 0+120 – 0+500), str. Nicolae Iorga, str. George Coșbuc tronson 1 (între km 0+000 – 0+050), str. Coldău vor fi ranforsate cu un strat de 5 cm de uzura din BA16.*

*- scurgerea apelor: Scurgerea apelor s-a proiectat in functie de profilul longitudinal si configuratia zonei. Pentru scurgerea apelor pluviale s-au proiectat santuri pereate cu beton, rigole carosabile, canale betonate si rigole triunghiulare din beton.*

*- pe strazi, pentru asigurarea continuitatii scurgerii apelor se vor amplasa podete noi, unde este cazul, iar cele subdimensionate se vor inlocui cu podete tubulare din elemente prefabricate Ø600mm, Ø800mm, Ø1500mm, cu 7.50 m ,10.00 m si 12.50 m, prevazute cu camere de cadere amenajate astfel incat sa fie asigurata scurgerea apelor in mod eficient iar latimea lor sa corespunda caracteristicilor strazii. Pe unele strazi nu se pot realiza podete tubulare din cauza spatiului limitat, iar scurgerea apelor se va asigura cu ajutorul rigolelor carosabile transversale.*

***Consolidări***

*Pentru asigurarea lățimii minime a platformei și a părții carosabile, pe unele străzi sunt necesare lucrări de săpătură, consolidare a versanților sau a terasamentului drumului, astfel încât, stabilitatea corpului drumului să nu fie afectată. În cadrul proiectului, au fost proiectate următoarele lucrări de consolidare:*

* *Se va realiza zid de sprijin din beton cu He=3.00 m pe o lungime de 155.00 m.*
* *Zid de captuseala He=1,00m = 465,00m;*
* *Zid de captuseala He=2,00m = 40,00 m;*
* *Zid de sprijin din gabioane ,H=2,00m = 118,00m*.

*Organizarea de șantier în cazul acestui proiect presupune amenajarea unor platforme pietruite, împrejmuite cu gard din plasă de sârma, pentru montarea unor containere și a unor cabine wc ecologice la începutul lucrărilor de execuție. Poziționarea lor se va face in intravilanul orașului Beclean, prin amenajarea unor platforme, se va amplasa un container și o cabină wc ecologică.Tot în intravilanul orașului Beclean vor fi amplasate și gropile de împrumut. Acestea se vor desființa la sfârșitul lucrărilor și terenul se va aduce la forma initială. Lucrările nu vor afecta condițiile de mediu din zonă, pe toata perioada execuției și în exploatare.*

***b) cumularea cu alte proiecte existente si/sau aprobate****:*

*- proiectul nu are efect cumulativ cu alte proiecte;*

***c) utilizarea resurselor naturale, in special a solului, a terenurilor, a apei si a biodiversitatii****:*

*- existente in zona si anume: nisip, balast, piatra sparta etc., precum si materiale existente in comert.*

***Utilităţi:***

*- nu necesită utilități hidroedilitare;*

*- energia electrică necesara pentru organizarea de santier se va obtine din reteaua electrica existenta din zona.*

1. ***d) cantitatea şi tipurile de deşeuri generate/gestionate****:*

*În perioada de implementare a proiectului vor rezulta deşeuri de materiale de construcţie şi deșeuri menajere de la personalul angajat, care se vor colecta selectiv şi se vor gestiona conform prevederilor legale în vigoare.*

*Deșeuri periculoase: în etapa de construcţie nu vor rezulta deşeuri periculoase, altele decât carburanţii sau lubrifianţii conţinuţi în rezervoarele utilajelor implicate în etapele de construcţie.*

*Toate categoriile de deșeuri generate vor fi colectate selectiv, depozitate temporar în locațiile organizărilor de șantier și valorificate/eliminate prin relații contractuale cu societăți specializate.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările şi completările ulterioare.*

*Eventualele deşeuri de la scurgeri accidentale de produse petroliere în zona amplasamentului, pentru colectarea cărora sunt prevăzute materiale pentru neutralizarea lor şi recipienţi etanşi pentru colectarea materialelor absorbante impregnate (orice fel de scurgeri accidentale) vor fi izolate şi tratate cu produşi de descompunere/neutralizare a hidrocarburilor ÷ de tipul Petrolsynth; în zona fronturilor de lucru va exista o prelată pentru tratarea solului impregnat şi un recipient etanş pentru recuperarea resturilor scurse de hidrocarburi sau a solurilor afectate.*

***e) poluarea şi alte efecte negative:***

*Surse de poluanţi pentru aer sunt:*

***-*** *utilajele care se vor folosi în executarea lucrărilor (autocamioane, autobasculante, buldoexcavatoare);*

***-*** *anumite lucrări specifice ce se vor executa şi care implică inerente emisii de praf (manipularea materialelor de construcţii, etc.) și nu necesită prevederea de instalații de reținere și dispersie a poluanților în atmosferă;*

***✓*** *Activităţile din şantier implică manipularea unor cantităţi reduse de substanţe poluante pentru sol şi subsol: carburanţi / combustibili și lubrefianţi.*

***✓*** *Sursele de zgomot și vibrații în timpul execuției lucrărilor sunt reprezentate de echipamentele necesare lucrărilor de construcții, transportul și manipularea materialelor necesare executării lucrărilor, transportul personalului. Întrucât acestea trebuie să fie omologate, se consideră că zgomotele și vibrațiile generate se găsesc în limite acceptabile, impactul situându-se în limite admise.*

***✓*** *În structura lucrărilor nu se introduce elemente care produc radiații, materialele utilizate la lucrări vor fi conform standardelor sau vor avea agremente tehnice valabile.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- substanțele periculoase prezente pe amplasamanent:*

*- în faza de implementare a proiectului: combustibili, care se vor aproviziona pe măsura consumului;*

*- în etapa de funcționare: nu este cazul;*

**g)** ***riscurile pentru sanatatea umana (de ex., din cauza contaminarii apei sau a poluarii atmosferice):*** *proiectul nu va avea un impact negativ asupra sănătății umane;*

**2. Amplasarea proiectelor:**

**2.1** **utilizarea actuală şi aprobată a terenurilor:**

- c*onform Certificatului de Urbanism nr. 397 din 27.05.2019, terenul se află pe domeniul public, în intravilanul orașului Beclean, categoria de folosință străzi, județul Bistrița-Năsăud;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** *resursele naturale utilizate pentru realizarea proiectului sunt disponibile în zonă;*

**2.3****capacitatea de absorbţie a mediului natural, acordându-se o atenţie specială următoarelor zone:**

**a)** zone umede, zone riverane, guri ale râurilor: *proiectul nu este amplasat în zone umede, zone riverane;*

**b)** zone costiere şi mediul marin: *proiectul nu este amplasat în zonă costieră sau mediu marin;*

**c)** zonele montane şi forestiere: *proiectul nu se află amplasat în zonă montană sau costieră;*

**d)** arii naturale protejate de interes naţional, comunitar, internaţional: *proiectul nu este amplasat în arie naturală protejată de interes național, comunitar, internațional;*

**e)** zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: *proiectul nu este amplasat în arie naturală protejată;*

**f)** zonele în care au existat deja cazuri de nerespectare *a* standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *proiectul nu este amplasat într-o astfel de zonă;*

**g)** zonele cu o densitate mare a populației*: proiectul nu este amplasat în zonă* *cu densitate mare a populației;*

**h)** peisaje şi situri importante din punct de vedere istoric, cultural sau arheologic:

- *proiectul nu este amplasat în zonă cu peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a)** **Importanța și extinderea spațială a impactului:**

*- lucrările ce urmează a fi executate pentru realizarea proiectului, nu vor avea un impact negativ semnificativ asupra factorilor de mediu şi nu vor crea un disconfort pentru populaţie;*

**b)** **Natura impactului:***- în timpul execuției lucrărilor aferente acestui proiect, se va genera un impact negativ, direct, dar de scurta durată asupra factorilor de mediu, în special prin emisiile de pulberi cu conținut variat și a noxelor din funcționarea vehiculelor și utilajelor de construcție, cât și prin acțiunile directe și indirecte asupra terenului (excavații, terasamente, depozite materiale);*

*- tot în perioada de execuție a lucrărilor se vor înregistra nivele mai ridicate de zgomot și vibrații, concentrate în principal pe traseele mijloacelor de transport și în zona fronturilor de lucru;*

*- pentru perioada de exploatare, se apreciază că impactul potențial asupra factorilor de mediu va fi nesemnificativ;*

**c)** **Natura transfrontieră a impactului** *- lucrările propuse nu au efect transfrontier.*

**d)** **Intensitatea şi complexitatea impactului:***- impactul potențial al proiectului propus se estimează doar la nivel local, punctual și numai pe durata execuției lucrărilor (amenajare);*

*- în perioada de execuție, impactul negativ, generat de realizarea proiectului, va fi unul nesemnificativ, având în vedere faptul că zona vizată de lucrările propuse în proiect este o zonă antropizată, prin urmare importanța din punct de vedere al vegetației, florei sau faunei este redusă, iar impactul asupra biodiversității este redus și manifestat;*

*- pe amplasamentul analizat nu există specii de plante și animale pentru care să fie necesare măsuri speciale de conservare;*

*- nu va interveni asupra zonelor învecinate;*

**e)** **Probabilitatea impactului**:*- este redusă, apare pe perioada de realizare a proiectului;*

**f)** **Debutul, durata, frecvenţa şi reversibilitatea impactului:***- este redusă, apare pe perioada de realizare a proiectului;*

**g) Cumularea impactului cu impactul altor proiecte existente și/sau aprobate:***- proiectul nu are impact cumulativ cu alte proiecte;*

**h) Posibilitatea de reducere efectivă a impactului:***- utilizarea mașinilor și utilajelor silențioase și verificate tehnic.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus nu* ***intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, amplasament în afara ariilor naturale protejate.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

**−** *proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Prin* ***Adresa nr. 15688/16.10.2019*** *a A.B.A. SOMEȘ-TISA Cluj-Napoca s-a stabilit că pentru proiectul propus* ***nu este necesară*** *elaborarea SEICA.*

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Nu se vor ocupa suprafețe suplimentare de teren pe perioada executării lucrărilor, materialele necesare se vor depozita direct în incintă.*

***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihna;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic*

***15.*** *Se vor respecta toate condițiile și măsurile din Avizul de gospodărire a apelor.*

***16.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

geogr. Elena Greab geogr. Nicoleta Șomfelean

**AGENŢIA PENTRU PROTECŢIA MEDIULUI BISTRIȚA-NĂSĂUD**

Adresa: strada Parcului, nr. 20, Bistrița, Cod 420035, Jud. Bistrița-Năsăud

E-mail: [office@apmbn.anpm.ro](mailto:office@apmbn.anpm.ro) ; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |